techiaith/cofnodycynulliad_en-cy huggingface dataset:
English: I also thank you, Minister, for how constructive you're being and welcoming of scrutiny in this crisis. I'd like to associate myself with what David Melding said about homelessness. I think this crisis is showing that many of the daily injustices that we are so used to aren't inevitable. So, on the point that you just made at the end of answering David Melding, could you confirm that the Welsh Government will be able to commit to doing all it can to make sure that anyone who's been given accommodation to be saved from homelessness during this crisis won't be going back to living on the streets at the end of the crisis? And the other issue I'd like to raise in relation to housing is support for tenants. From the beginning of the lockdown, mortgages were frozen but rents were not. So, could you tell us what support you're putting in place to help tenants who are really struggling with rent arrears? And finally on housing, we know that there are groups of people for whom staying at home will increase risk instead of diminishing it. Looking particularly at children who are at risk of abuse, and women and men who are at risk of domestic violence, what work can be done by local authorities, working with the police, with the third sector, to ensure that people can access support and refuge at a time when reporting some of this on the phone could well be overheard by the perpetrator?
Welsh: Rwyf i hefyd yn diolch i chi, Gweinidog, am fod mor adeiladol ac am groesawu sylwadau craffu yn yr argyfwng hwn. Hoffwn i ategu'r hyn a ddywedodd David Melding am ddigartrefedd. Rwy'n credu bod yr argyfwng hwn yn dangos nad yw llawer o'r anghyfiawnderau beunyddiol yr ydym mor gyfarwydd â nhw yn anochel. Felly, o ran y pwynt yr ydych newydd ei wneud ar ddiwedd ateb David Melding, a wnewch chi gadarnhau y bydd Llywodraeth Cymru yn gallu ymrwymo i wneud popeth yn ei gallu i sicrhau na fydd unrhyw un sydd wedi cael llety i gael ei achub rhag digartrefedd yn ystod yr argyfwng hwn yn dychwelyd i fyw ar y strydoedd ar ddiwedd yr argyfwng? A'r mater arall yr hoffwn ei godi mewn cysylltiad â thai yw cymorth i denantiaid. O ddechrau'r cyfyngiad symud, cafodd morgeisi eu rhewi ond ni chafodd rhenti. Felly, a wnewch chi ddweud wrthym ba gymorth yr ydych yn ei roi ar waith i helpu tenantiaid sy'n cael trafferthion gwirioneddol o ran ôl-ddyledion rhent? Ac yn olaf, o ran tai, rydym yn gwybod am grwpiau o bobl y mae risg yn cynyddu iddyn nhw drwy aros gartref yn hytrach na lleihau. Wrth edrych yn arbennig ar blant sydd mewn perygl o gael eu cam-drin, a menywod a dynion sydd mewn perygl o drais domestig, pa waith y gall awdurdodau lleol ei wneud, gan weithio gyda'r heddlu, gyda'r trydydd sector, i sicrhau y gall pobl gael gafael ar gymorth a lloches ar adeg pan allai'r cyflawnwr glywed y dioddefwr yn adrodd am hyn dros y ffôn?
English: Thank you for that, Minister. Turning to local government, local authorities have reported that it's difficult for them to plan how they're going to be distributing PPE because they don't know in advance how much they're going to be getting, so could you tell us when the Welsh Government will be in a position to tell them in advance how much stock they'll be able to distribute to care homes and so on? And, on a related point, local authorities are reporting substantial losses of income as a result of this unprecedented crisis. Could you - and I know that you did refer to this in your statement - assure those leaders that they'll receive any money relating to COVID-19 that they would need to provide essential services? And are you in a position to be able to say that you would cover all COVID-19 costs? And what would you say to council leaders who have said that they have had to take out loans to deal with the crisis? Finally, Minister, turning to recovery, local authorities are, of course, the bodies that are responsible for social care, as well as town centres and regeneration, so they're obviously going to have an important part to play in recovery. What discussions is Welsh Government having with local authorities about that? I completely appreciate that you are dealing with the crisis at the moment, but what thought is being put into that at the moment, particularly in terms of contact tracing and the role that local authorities will have in dealing with that? Thank you.
Welsh: Diolch i chi am hynny, Gweinidog. Gan droi at lywodraeth leol, mae awdurdodau lleol wedi dweud ei bod yn anodd iddyn nhw gynllunio sut y byddan nhw'n dosbarthu cyfarpar diogelu personol oherwydd nad ydyn nhw'n gwybod ymlaen llaw faint y byddan nhw'n ei gael, felly a wnewch chi ddweud wrthym ni pryd y bydd Llywodraeth Cymru mewn sefyllfa i ddweud wrthyn nhw ymlaen llaw faint o stoc y byddan nhw'n gallu ei ddosbarthu i gartrefi gofal ac yn y blaen? Ac, ar bwynt cysylltiedig, mae awdurdodau lleol yn cofnodi colledion incwm sylweddol o ganlyniad i'r argyfwng digynsail hwn. A wnewch chi - a gwn eich bod wedi cyfeirio at hyn yn eich datganiad - roi sicrwydd i'r arweinwyr hynny y byddan nhw'n derbyn unrhyw arian yn ymwneud â COVID-19 y byddai ei angen arnyn nhw i ddarparu gwasanaethau hanfodol? Ac a ydych mewn sefyllfa i allu dweud y byddech yn ysgwyddo'r holl gostau sy'n ymwneud â COVID-19? A beth fyddech chi'n ei ddweud wrth arweinwyr cynghorau sydd wedi dweud eu bod wedi gorfod trefnu benthyciadau i fynd i'r afael â'r argyfwng? Yn olaf, Gweinidog, gan droi at adferiad, awdurdodau lleol, wrth gwrs, yw'r cyrff sy'n gyfrifol am ofal cymdeithasol, yn ogystal â chanol trefi ac adfywio, felly maen nhw'n amlwg yn mynd i fod â rhan bwysig i'w chwarae yn yr adferiad. Pa drafodaethau y mae Llywodraeth Cymru yn eu cael gydag awdurdodau lleol ynghylch hynny? Rwy'n sylweddoli'n llwyr eich bod yn ymdrin â'r argyfwng ar hyn o bryd, ond pa ystyriaeth sy'n cael ei rhoi i hynny ar hyn o bryd, yn enwedig o ran olrhain cysylltiadau a'r swyddogaeth a fydd gan awdurdodau lleol wrth ymdrin â hynny? Diolch.
English: We started today by talking about local government, and I would just like to place on record my very heartfelt thanks to Torfaen council - both councillors and officers - because they have been absolutely outstanding during this pandemic and I really do take my hat off to them. I had wanted to raise the issue of recovery that Delyth Jewell referred to, specifically in relation to the role that has been set out for local government with contact tracing et cetera. I would just like to take this opportunity to ask you for a very firm assurance that you will be involving local government in all those discussions at the very earliest possible stage now. I'm acutely conscious of the pressure that they've been under, and I think it's vital that whatever is developed is co-produced with them. So, I would just like to take this opportunity to ask you for that assurance again. Thank you.
Welsh: Fe wnaethom ni ddechrau heddiw trwy sôn am lywodraeth leol, a hoffwn i gofnodi fy niolch diffuant iawn i gyngor Torfaen - yn gynghorwyr ac yn swyddogion - oherwydd maen nhw wedi bod yn gwbl anhygoel yn ystod y pandemig hwn ac rwyf i'n sicr yn llawn edmygedd ohonyn nhw. Roeddwn i wedi eisiau codi'r mater o adferiad y cyfeiriodd Delyth Jewell ato, yn benodol mewn cysylltiad â'r swyddogaeth sydd wedi ei gosod ar gyfer llywodraeth leol i olrhain cysylltiadau ac ati. Hoffwn i fanteisio ar y cyfle hwn i ofyn i chi am sicrwydd pendant iawn y byddwch chi'n cynnwys llywodraeth leol yn yr holl drafodaethau hynny yn awr ar y cam cynharaf posibl. Rwy'n ymwybodol iawn o'r pwysau sydd wedi bod arnyn nhw, ac rwy'n credu ei bod yn hanfodol bod yr hyn sy'n cael ei ddatblygu yn cael ei gyd-gynhyrchu â nhw. Felly, hoffwn i fanteisio ar y cyfle hwn i ofyn i chi am y sicrwydd hwnnw eto. Diolch.
English: Yes, and I'm very happy to give it, Lynne. We're very keen to make sure that, when we put the recovery provisions in place they are operationally doable and feasible, and that local authorities will be able to cope with that in terms of capacity, and what we're asking is both practical and realistic, because otherwise it doesn't work. I have a very regular telephone conversation with all 22 leaders in which we discuss all of these issues arising, and I've been making absolutely certain that the WLGA and its officers are involved in co-producing anything that happens. We have had the occasional blip where we've been wrong-footed by something happening, because this is a very fast-moving environment, but we've always been able to correct that and make sure that local authorities are in the loop, and that what we're designing is both practical and deliverable. So, I couldn't agree more, and I absolutely do give you that assurance that they are now, and will be in the future, completely involved in designing anything that we come up with.
Welsh: Byddaf, ac rwy'n hapus iawn i'w roi, Lynne. Rydym ni'n awyddus iawn i sicrhau, pan fyddwn yn rhoi'r darpariaethau adfer ar waith, y byddan nhw'n weithredol bosibl a dichonadwy, ac y bydd awdurdodau lleol yn gallu ymdopi â hynny o ran capasiti, a bod yr hyn yr ydym yn ei ofyn yn ymarferol ac yn realistig, gan nad yw'n gweithio fel arall. Rwy'n cael sgwrs reolaidd iawn dros y ffôn â phob un o'r 22 o arweinwyr pan fyddwn yn trafod yr holl faterion hyn sy'n codi, ac rwyf i wedi bod yn sicrhau yn llwyr fod Cymdeithas Llywodraeth Leol Cymru a'i swyddogion yn cyfrannu at gyd-gynhyrchu unrhyw beth sy'n digwydd. Rydym ni wedi cael nam achlysurol pan fo rhywbeth wedi digwydd sydd wedi tarfu arnom ni, oherwydd bod hwn yn amgylchedd sy'n symud yn gyflym iawn, ond rydym ni bob amser wedi gallu cywiro hynny a gwneud yn siŵr bod awdurdodau lleol yn gwybod yr wybodaeth ddiweddaraf, a bod yr hyn yr ydym yn ei gynllunio yn ymarferol ac yn gyflawnadwy. Felly, rwy'n cytuno'n llwyr, ac rwy'n rhoi'r sicrwydd hwnnw i chi yn llwyr eu bod yn awr, ac y byddan nhw yn y dyfodol, yn rhan lawn o gynllunio unrhyw beth yr ydym yn ei gynnig.
English: Your colleague, the finance Minister, has confirmed to me that the additional £95 million that Welsh Government is receiving following the UK Government's announcement of extra funding for local government in England will go into the Welsh Government's central fund. Given the comments you've made, how will you address the impacts of COVID-19 on local authority finances after the survey that the Welsh Local Government Association asked local authorities to complete by the end of this month reveals what the situation might be in terms of lost income, currently estimated at £33.2 million per month, although there's some potential for mitigating cost savings; immediate additional revenue cost of responding to the emergency, although I acknowledge that you've sent a claim form out to local authorities so that they can claim these back; longer term additional revenue costs and additional capital costs, where each local authority, as I'm sure you'll acknowledge, will be in a different position in terms of their own financial resilience and reserves, with some more exposed than others?
Welsh: Mae eich cyd-Aelod, y Gweinidog cyllid, wedi cadarnhau wrthyf i y bydd y £95 miliwn ychwanegol y mae Llywodraeth Cymru yn ei dderbyn yn dilyn cyhoeddiad Llywodraeth y DU am gyllid ychwanegol i lywodraeth leol yn Lloegr yn mynd i mewn i gronfa ganolog Llywodraeth Cymru. O ystyried y sylwadau yr ydych wedi eu gwneud, sut y byddwch chi'n mynd i'r afael ag effeithiau COVID-19 ar gyllid awdurdodau lleol pan fydd yr arolwg y gofynnodd Cymdeithas Llywodraeth Leol Cymru i awdurdodau lleol ei gwblhau erbyn diwedd y mis hwn yn datgelu beth allai'r sefyllfa fod o ran colled incwm, yr amcangyfrifir ei bod yn £33.2 miliwn y mis ar hyn o bryd, er bod rhywfaint o bosibilrwydd y bydd arbedion i liniaru costau; cost refeniw ychwanegol dioed yn sgil ymateb i'r argyfwng, er fy mod i'n cydnabod eich bod chi wedi anfon ffurflen hawlio at awdurdodau lleol er mwyn iddyn nhw allu hawlio'r rhain yn ôl; costau refeniw ychwanegol tymor hirach a chostau cyfalaf ychwanegol, lle bydd pob awdurdod lleol, fel y byddwch yn cydnabod, rwy'n siŵr, mewn sefyllfa wahanol o ran ei gadernid ariannol a'i gronfeydd wrth gefn ei hun, ac y bydd rhai yn fwy agored nag eraill?
English: Minister, some prisoners from HMP Berwyn and other prisons in Wales, of course, are being released early due to COVID-19. Now, that isn't a devolved matter, unfortunately, but the impact on local authorities of having early releases presenting as homeless is a devolved issue, of course, and I know you've touched on that briefly in your statement and in a couple of subsequent answers. We also know, of course, the statistics from the Ministry of Justice show that prisoners in Wales or in Welsh jails make up 25 per cent of all confirmed cases in Wales and England, which is a hugely worrying statistic, particularly when prisoners in Wales make up just 6 per cent of the estate. So, can I ask what dealings has the Welsh Government had with the UK Government regarding this worrying level of infection within Welsh prisons? And, of course, whilst there are plans afoot in north Wales in relation to Berwyn to deal with this extra pressure on council homelessness services, I would like an assurance from you that all prisoners that are being released are being tested for COVID-19 and, of course, are able to isolate if they're found to be positive.
Welsh: Gweinidog, mae rhai carcharorion o Garchar Ei Mawrhydi Berwyn a charchardai eraill yng Nghymru, wrth gwrs, yn cael eu rhyddhau yn gynnar o ganlyniad i COVID-19. Nawr, nid yw hynny'n fater sydd wedi ei ddatganoli, yn anffodus, ond mae'r effaith ar awdurdodau lleol o ganlyniad i'r bobl sy'n cael eu rhyddhau yn gynnar yn cyflwyno'u hunain yn ddigartref yn fater sydd wedi ei ddatganoli, wrth gwrs, a gwn eich bod chi wedi cyfeirio at hynny yn fyr yn eich datganiad ac mewn rhai o'r atebion dilynol. Rydym ni hefyd yn gwybod, wrth gwrs, fod ystadegau'r Weinyddiaeth Gyfiawnder yn dangos bod carcharorion yng Nghymru neu mewn carchardai yng Nghymru yn ffurfio 25 y cant o'r holl achosion a gadarnhawyd yng Nghymru a Lloegr, sy'n ystadegyn sy'n peri pryder mawr, yn enwedig pan mai dim ond 6 y cant o'r ystad yw carcharorion yng Nghymru. Felly, a gaf i ofyn pa drafodaethau y mae Llywodraeth Cymru wedi eu cael gyda Llywodraeth y DU ynghylch y lefel hon o haint yng ngharchardai Cymru sy'n peri pryder? Ac, wrth gwrs, er bod cynlluniau ar droed yn y gogledd mewn cysylltiad â Berwyn i ymdrin â'r pwysau ychwanegol hwn ar wasanaethau digartrefedd y cyngor, hoffwn i gael sicrwydd gennych chi fod yr holl garcharorion sy'n cael eu rhyddhau yn cael eu profi am COVID-19 ac, wrth gwrs, yn gallu ynysu os canfyddir eu bod nhw'n bositif.
English: I want to first of all put my thanks to all those people who've worked and led at local government to help people within their localities. I want to move on, actually, to people who are tenants in the private rented sector. I do want to welcome the action that Welsh Government has taken to ensure that tenants at this point don't face financial hardship, and they're not evicted. But I think we need to recognise the value now especially of Rent Smart Wales, which has raised standards and embedded good practice in the private rented sector over the last four years, and it's vital, of course, that we don't now slip backwards and lose good landlords. So, I'd like you, if you can, to clarify the position of private landlords and their status as self-employed businesses and whether they qualify for Government financial support or any other support for those who need it, because it's fairly obvious that private landlords who have actually paid off their mortgage won't get a mortgage holiday, and they can't have any benefit from that, but nonetheless, they are reliant on the income from their tenants to survive. So, I'm concerned that if we see a crunch in the private rented sector, ultimately, that will be a crisis within those communities, specifically in rural areas, going forward.
Welsh: Hoffwn yn gyntaf ddiolch i'r holl bobl hynny sydd wedi gweithio ac wedi arwain mewn llywodraeth leol i helpu pobl yn eu hardaloedd. Rwyf i'n dymuno symud ymlaen, mewn gwirionedd, at bobl sy'n denantiaid yn y sector rhentu preifat. Rwyf i yn dymuno croesawu'r camau y mae Llywodraeth Cymru wedi eu cymryd i sicrhau nad yw tenantiaid yn wynebu caledi ariannol ar hyn o bryd, ac nad ydyn nhw'n cael eu troi allan. Ond rwy'n credu bod angen i ni gydnabod gwerth Rhentu Doeth Cymru yn arbennig yn awr, sydd wedi codi safonau ac ymwreiddio arfer da yn y sector rhentu preifat yn ystod y pedair blynedd diwethaf, ac mae'n hanfodol, wrth gwrs, nad ydym ni'n llithro'n ôl yn awr ac yn colli landlordiaid da. Felly, hoffwn i chi, os gallwch chi, egluro sefyllfa landlordiaid preifat a'u statws fel busnesau hunangyflogedig ac a ydyn nhw'n gymwys i gael cymorth ariannol gan y Llywodraeth neu unrhyw gymorth arall i'r rhai sydd ei angen, gan ei bod yn eithaf amlwg na fydd landlordiaid preifat sydd wedi talu eu morgais mewn gwirionedd yn cael gwyliau morgais, ac ni allan nhw gael unrhyw fudd o hynny, ond serch hynny, maen nhw'n dibynnu ar yr incwm gan eu tenantiaid i oroesi. Felly, rwy'n pryderu, os byddwn ni'n gweld gwasgfa yn y sector rhentu preifat, yn y pen draw, y bydd hynny'n argyfwng yn y cymunedau hynny, yn enwedig mewn ardaloedd gwledig, wrth symud ymlaen.
English: Thank you very much. As local authorities plan their services, they will need data, and they rely on Government to share with them that data in as timely a manner as possible in terms of the latest modelling and what that's revealing. Here in Anglesey, the local authority feels that the work of surge planning, looking forward over the next few weeks - the work that they have to do is being held back by some slowness in sharing the latest modelling work done by Government. So, can I ask the Minister for an assurance that every local authority has the information that they need in terms of pandemic modelling, and that updates will be shared with local authorities like Ynys Môn as soon as possible, and in as timely a manner as possible, so that they can plan as effectively as possible for the future?
Welsh: Diolch yn fawr iawn i chi. Wrth i awdurdodau lleol gynllunio eu gwasanaethau, maen nhw angen data, ac maen nhw'n dibynnu ar y Llywodraeth i rannu efo nhw mor amserol â phosib beth mae'r gwaith modelu diweddaraf yn ei ddweud. Yma ym Môn, mae'r awdurdod lleol yn teimlo bod y gwaith surge planning, os liciwch chi, yn edrych ymlaen dros yr wythnosau nesaf - mae'r gwaith yna maen nhw'n gorfod ei wneud yn cael ei ddal yn ôl gan arafwch yn rhannu'r modelu diweddaraf gan y Llywodraeth. A gaf i ofyn, felly, i'r Gweinidog am sicrwydd bod gan bob awdurdod lleol y wybodaeth maen nhw ei angen o ran modelu y pandemig, ac y bydd diweddariadau yn cael eu rhannu efo awdurdodau lleol fel Ynys Môn mor fuan â phosib, mor amserol â phosib, er mwyn iddyn nhw allu cynllunio ymlaen mor effeithiol ag y gallan nhw?
English: I'm surprised to hear that, Rhun, and sorry to hear it, because as I say, I meet with the leaders on a very regular basis and other Ministers, including the Minister for Health and Social Services and the Deputy Minister for Health and Social Services, join that call on a very regular basis. I can't recollect that that's been raised with me. I can't say that I can recollect every single thing that they raise with me because they are often very many and varied. But I don't recollect that; I'll certainly check back, but I'm very happy to give that assurance. We are very keen to work in partnership, in harmony with the local authorities. They clearly need to be able to plan properly for what is coming down the line, and we work very hard to make sure that the data gets out to them. It hasn't always been perfect because this has been a rapidly moving situation. We've all got so used to this new normal, we've forgotten how fast we've put these processes in place, and they're not yet perfect. But I will certainly take that back and have a look at it. It's not the intention. The intention is to make sure that local authorities are in their best possible position to put the plans in place that they need to deliver the services we rely on them for.
Welsh: Rwy'n synnu o glywed hynny, Rhun, ac mae'n ddrwg gen i glywed hynny, oherwydd fel y dywedais, rwy'n cyfarfod â'r arweinwyr yn rheolaidd iawn ac mae Gweinidogion eraill, gan gynnwys y Gweinidog Iechyd a Gwasanaethau Cymdeithasol a'r Dirprwy Weinidog Iechyd a Gwasanaethau Cymdeithasol, yn ymuno â'r alwad honno yn rheolaidd iawn. Nid allaf gofio bod hynny wedi ei godi gyda mi. Ni allaf ddweud y gallaf i gofio pob un peth y maen nhw'n codi gyda mi oherwydd eu bod nhw'n niferus iawn ac yn amrywiol yn aml. Ond nid wyf i'n cofio hynny; yn sicr, byddaf yn gwirio hyn, ond rwy'n hapus iawn i roi'r sicrwydd hwnnw. Rydym ni'n awyddus iawn i weithio mewn partneriaeth, mewn cytgord â'r awdurdodau lleol. Mae'n amlwg bod angen iddyn nhw allu cynllunio'n briodol ar gyfer yr hyn sydd i ddod, ac rydym ni'n gweithio'n galed iawn i wneud yn siŵr bod y data yn eu cyrraedd. Nid yw wedi bod yn berffaith bob amser oherwydd bod hon wedi bod yn sefyllfa sy'n symud yn gyflym. Rydym ni i gyd mor gyfarwydd erbyn hyn â'r drefn arferol newydd hwn, rydym ni wedi anghofio pa mor gyflym yr ydym ni wedi rhoi'r prosesau hyn ar waith, ac nid ydyn nhw'n berffaith eto. Ond byddaf yn sicr yn mynd â hynny yn ôl ac yn edrych arno. Nid dyna'r bwriad. Y bwriad yw sicrhau bod awdurdodau lleol yn y sefyllfa orau bosibl i roi'r cynlluniau ar waith sydd eu hangen arnyn nhw i ddarparu'r gwasanaethau yr ydym ni'n dibynnu arnyn nhw.